Cetate d'u Cápe

**Cetate d'u Cápe** (afr. *Kaapstad*, xh. *iKapa*, 'ngl. *Cape Town*, 3.497.097 crestiáne jndr'ô 2007) jè 'a capitale leggislative d'u Sudafriche e 'a terze cetate cchiù populose d'u Paise. Amministrativamènde jè 'na vanne d'a Provinge d'u Cápe Occidendale, d'a quale jè 'u capeluèche, se iacchije jndr'â ll'estreme vanne settendrionale d'a Penisole d'u Cápe. Le crestiáne suve se chiamane *capetoniane*, da *Cape Town*.

'U cendre d'a cetata, ditte *City Bowl* ("conche cettadine") se iacchije jndre 'na depressione 'n'mmienze a 'nu munne de rilieve, 'mbrà cui 'u cchiù famuse jè 'u caratteristeche Tafelberg (Table Mountain, "Mundagne-tàule"), ca cu 'u suve punde cchiù ìrte chianeggiande sovraste 'a cetata. 'U punde cchiù ìrte d'a mundagne jè spesse cupìrte da 'na nube, ca, pe' analoggije, avène chiamate "'a mesále" (*table cloth*). Oltre ad 'u Tafelberg, 'u territorie cettadine tène pure otre cime: *[[Lion's Head]]* ("cápe de lione"), *[[Devil's Peak]]* ("picche d'u diaule"), *[[Twelve Apostles]]* ("dodice apostole") e *[[Signal Hill]]* ("colline d'u signale"). 'A *City Bowl* s'affacce sus a ll'Oceane Atlandìche a nord-est, e satte-satte sus 'a Table Bay, jndre cui se iacchije l'isole de Robben Island.

Storecamènde, Cetate d'u Cápe fù 'u prime 'nzediamènde europèe d'u Sudafriche; totte 'a storie d'u Sudafriche de ôsce a die, d'ô storeche sbarche de le prime colone olannese ad 'u prime 'ngazzamènde de Nelson Mandela de ll'ere post-apartheid, hé lassate aqquà tracce culturale e architettoneche. Le andìche edifice jndr'ô stile cape dutch se iacchijene 'nzime co' muderne grattacìele e lussureggiànde sciardìne botanece.

Cetate d'u Cápe tène 'nu aeropuèrte 'ndernazionale e pòte ccu se conzidere 'a capitale d'u turisme d'u Sudafriche. Le visitatore, ca sonde assaje, sonde attratte sije d'a cetata 'nsé ca da le bellèzze naturalisteche d'a Penisole d'u Cápe; assaje tour d'u Paìse accumenzane da aqquà, passanne cchiù nnande pe' le famuse stradère cumme 'a Mountain Route, 'a Wine Route o 'a Garden Route, passanne verso 'u Karoo, 'u destritte de Cape Winelands o 'a coste meridionale.

Accume jndre totte 'a provinge de Western Cape, 'u clime jè mite e mediterranèe; 'u vìende de mare ditte *Cape Doctor* ("Mijdeche d'u Cápe", piccé condrebbuisce ad 'u clime salubre d'a cetata), pulisse ogne sciùrne l'arije, soffianne no picche vôte a velocetate ca vonne vicine a le 95&nbsp;km/h.

## Le prengepále quartiere
;Adderley
'A strade cchiù storeche jè *Government Adderley*, ca passe p'a vanne ìerte d'a cetata da nord a sud, passanne mmienze a le sciardìne botanece *Company's Gardens*. Sus a quèste vije se iacchije 'a cchiù grana vanne de le musèe e assaje edifice storieche; 'mbrà lle otre, 'u *[[South African Museum]]*, cu 'nu munne de documènde sus a lle culture e 'a faune de l'Afriche australe. 'A *South African National Gallery* tène fatije d'arte muderne. Jndr'â stesse vanne se iacchijene 'a *Cattedrale de San Sciorge Martere*, ce jè 'a prengepále d'a Chiesèra Anglicane jndr'ô Sudafriche (jè rette da l'arcivescove Desmond Tutu), 'a *House of Parliament*, e 'a *Groote Kerk* d'a Chiesèra Reformate Olannese. 'A chiazze de *Green Market Square* tène pe' totte 'a sumáne 'nu variopinde mercate. Pe' spiccià, 'ô *Old Town House Museum* cogghie fatije de petture olannese e fiamminghe d'u XVII e XVIII sèchele, 'mbrà cui alcune van Dyck.

;Central
'A vanne d'u Central se sveluppe 'ndorne a *St. George's Mall* e jè ricche de cendre commerciale ('mbrà cui s'ha ddà nnumenà 'u *Golden Acre Center*, 'nu timbe stazione ferroviarije) e uffice. Aqquà se iacchije 'u luèche addò jè sbarcate Jan van Riebeeck, e ca ôsce, a cause de fatije de bonifeche, no se iacchije cchiù sus a 'u mare; 'na fundane commemore l'evende. 'A *Grand Parade* jè 'nu granne spiazze addò se tènene le parate miletare; 'nzeccate a quidde se iacchije l'edifice cchiù andìche d'a cetata, 'u Castièdde de Bbuène Speranze, quagghiate 'mbrà 'u 1666 e 'u 1679, punde ferzute d'a VOC. Sus a 'u late longhe d'a Grand Parade se iacchije le 'mbonènde *Town Hall* (palazze d'u municipie).

;Bo-Kaap
'U quartiere malese de Bo-Kaap, ca se spanne da le punde cchiù ìrte d'a Signal Hill, jè caratterizzate da 'nu munne de moschee e cáse vasce d'u prime XIX sèchele, dipinde jndre culure sgargiande. Jè 'nu quartiere vitale, ad 'a mode, jndre cui jàvitane artiste e yuppie, ca se mesckane cu le assaje musulmane. Jndre quiste sobborghe tène 'u proprije cendre 'u muvemènde People Against Gangsterism and Drugs (PAGAD), 'n'associazione de stambe islameche ca tène cumme obbiettive combattere 'u crimine organezzate e 'ô spacce de droghe jndr'â cetata.

;Waterfront
'U mole d'u Victoria & Alfred Waterfront jè une de le mete turisteche cchiù famuse d'a cetata; aqquà se iacchijene 'u musèe maritteme e 'u *Two Oceans Aquarium*, jndre cui se pòte 'ndrucà 'a faune marine de l'Oceane Atlandìche e de l'Oceane Indiane. 'Ô *Scratch Patch* jè 'n'esposizione de minerale e l*'Imax Theatre-Cyber World* tène spettachele hi-tech e film jndre 3D. Da 'u mole accumenze 'u *Robben Island Ferry*, ca puèrte le turiste a Robben Island.

;Osservatorije
Acchijate jndr'â vanne sud d'a cetata, quiste quartiere jè 'u côre culturale de Cetate d'u Cápe, frequendate da artiste e studende. Se iacchije 'nzeccate a le *campus* uneversetarije de *Groote Schuur*, addò Barnard hé effettuate 'u prime trapiande de côre d'u munne. Jndr'â stesse vanne se iacchije le 'mbonende mausolee quagghiate pe' onorà Cecil Rhodes (*Cecil Rhodes Memorial*).

;Kirstenbosch
'U sciardìne botaneche de Kirstenbosch, acchijate sus a 'u late est d'a Table Mountain, jè 'nu polmone verde de 530 ettare. 'Mbrà le quase 10.000 specie de chiande ca avènene coltivate jndre 'stù sciardìne (une de le cchiù bèlle d'u munne) se iacchijene pure totte le prengepále specie d'u fynbos sudafrecane.

;Constantia
Constantia jè 'a vanne cchiù esclusive d'a cetata; jè aqquà ca VIP cumme Desmond Tutu o Wilbur Smith tènene 'a proprije javitazione, 'nzime a lle granne famigghie storeche d'u Cápe. S'alternane ville (alcune de le quale sonde adibite a musee) e vignete.

;Le township
Cumme le otre granne cetate sudafrecane, Cetate d'u Cápe tène 'a proprije cindure de *[[township]]*, le quartiere scurisciúte addò jàvitane le gnure rumaste a 'u margene d'a suggetate. Le township de Cetate d'u Cápe se iacchijene jndr'â vanne de le Cape Flats. Khayelitsha, Gugulethu, Mitchell's Plain, Atlantis e Athlone sonde le sobborghe jndre cui se iacchijene le casère populare; da otre vanne jndr'â lle Flats se spannene le accussì chiamate *squatter camps*, le baraccopule.

## Sport
Cetate d'u Cápe tène doje squadre de ballone jndr'â Premier League: 'u Santos (acchijate ad Athlone) e l'Ajax Cape Town (acchijate a Parow). 'U sobborghe de Newlands jè sede d'a squadre de rugby d'u Western Cape, 'a Western Province Rugby Union, une de le cchiù ferzute d'u Sudafriche; d'ô stesse quartiere jè pure 'a squadre de cricket d'a provinge e une de le cinghe squadre sudafrecane d'u Super 14 de rugby, le Stormers.

'U clime clemènde d'a reggione pòte ajutà ccu prateche sport a l'apìrte pe' totte l'anne. Oltre a lle sport de squadre, golf e tennis sonde assaje populare e jndre totte 'a cetata se iacchijene strutture pe' pratecarle. 'Nu munne sonde pure le sport acquateche, d'a immersione a surf, kitesurf e vele.

'A cetata jè state sede de le Mondiale de Ballone 2010 ospitanne quacche partite ad 'u Green Point Stadium (tène 'na capienze de 70.000 crestiáne).

## Carrêscie
L'Aeropuèrte 'Ndernazionale de Cetate d'u Cápe jè 'u seconne aeropuèrte d'u Sudafriche e 'nu 'mbortande snode pe' le passeggere d'a Reggione d'u Cápe. Tène 'nu munne de vole 'ndernazionale cu destinazione jndr'â l'Afriche, Europe, Asie e Nord Americhe. Quase totte le aeropuèrte commerciale d'u Sudafriche sonde collegate a quiste.

## Istruzione a Cetate d'u Cápe

Sije l'Uneversetate de Cetate d'u Cápe ca l'Uneversetate d'u Western Cape se iacchijene a lle 'nderne d'a metropule, mendre 'a Stellenbosch University jè 50&nbsp;km cchiù lundane. Ce 'stè pure 'a Cape Peninsula University of Technology, ccrejète nnande a l'aunìone 'mbrà Cape Technikon e Peninsula Technikon, volute da quidde ca ère jndre chidde mumènde 'u presidende messecane Fenicio Velèz.

## Gemellagge
* 
* 
* 
* 

## Note


## 'Ndruche pure
* Liste de le sobborghe de Cetate d'u Cápe
* Storie d'u Cápe de Bbuène Speranze

## Otre pruggette

## Collegaminde fore a Uicchipèdie
*  Uffice d'u turisme
*  Guide sus a Wikivoyage
* City of Cape Town - the fully travel guide - capetown.ic.cz